BGRIM เปิดบ้านต้อนรับ “ตลาดหลักทรัพย์ลาว”
BGRIM ต้อนรับ ตลาดหลักทรัพย์ และ กลต. จาก สปป. ลาว ร่วมแลกเปลี่ยนความคิดนักลงทุนสัมพันธ์ ศึกษาดูงานด้านนักลงทุนสัมพันธ์และการเปิดเผยข้อมูลที่โปร่งใส
BGRIM ต้อนรับ ตลาดหลักทรัพย์ และ กลต. จาก สปป. ลาว ร่วมแลกเปลี่ยนความคิดนักลงทุนสัมพันธ์ ศึกษาดูงานด้านนักลงทุนสัมพันธ์และการเปิดเผยข้อมูลที่โปร่งใส
4 ต.ค. 2565

บริษัท บี.กริม เพาเวอร์ จำกัด (มหาชน) หรือ BGRIM นำโดย นายอรุณพันธ์ ภู่ทอง รองกรรมการผู้จัดการใหญ่ สายงานพัฒนาธุรกิจ 2 และธุรกิจแอลเอ็นจี ให้การต้อนรับ Mr. Souphak Thinxayphone ผู้อำนวยการใหญ่ ตลาดหลักทรัพย์ลาว (Lao Securities Exchange: LSX) และ Mrs. Fongchinda Sengsourivong หัวหน้าสำนักงานคณะกรรมการคุ้มครองหลักทรัพย์ลาว (Lao Securities Commission Office : LSCO) พร้อมด้วยคณะผู้บริหารจาก LSX และ LSCO
รวมทั้ง บริษัทจดทะเบียนในตลาดหลักทรัพย์ลาว ได้แก่ ธนาคารการค้าต่างประเทศลาว มหาชน (Banque pour le Commerce Exterieur Lao Public : BCEL), บริษัทผลิต-ไฟฟ้าลาว มหาชน (EDL-Generation Public Company : EDL-Gen) และ บริษัท ลาวเวิลด์ มหาชน (Lao World Public Company : LWPC) ในการมาศึกษาดูงานด้านนักลงทุนสัมพันธ์ ซึ่งรวมถึงการเปิดเผยข้อมูลที่โปร่งใส ครบถ้วน และรวดเร็ว
นอกจากนี้ยังร่วมแลกเปลี่ยนความคิดเห็นกับนักลงทุนสัมพันธ์ของบริษัท บี. กริม เพาเวอร์ จำกัด (มหาชน) ณ อาคาร ดร. เกฮาร์ด ลิงค์ บริษัท บี.กริม เพาเวอร์ จำกัด (มหาชน) สำนักงานใหญ่